
ΡΟΔΟΣ
	 ΣΥΜΗ-ΧΑΛΚΗ-ΚΑΣΤΕΛΟΡΙΖΟ-ΜΑΡΜΑΡΙΣ-ΦΕΤΙΓΙΕ	
ΑΕΡΟΠΟΡΙΚΗ ΤΕΤΡΑΗΜΕΡΗ ΕΚΔΡΟΜΗ  05/10 ΕΩΣ 08/10 2026

H Ρόδος, το νησί των Ιπποτών, έχει μια μακρόχρονη ιστορία και έχει αναπτύξει με το πέρασμα των χρόνων, σπουδαίο πολιτισμό. Στον παρελθόν η κυριαρχία των ξένων κατακτητών, επηρέασε τον πολιτισμό της Ρόδου αλλά και τη ζωή των κατοίκων. Η Ρόδος υπήρξε η πρωτεύουσα της Μεσαιωνικής αριστοκρατίας και υπάρχουν πολλά εντυπωσιακά ιστορικά και σύγχρονα μνημεία, αλλά και τοποθεσίες υπέροχες που αξίζει να επισκεφτούμε.
Ο Κολοσσός: Ο Κολοσσός της Ρόδου ήταν ένα από τα 7 θαύματα του κόσμου και στεκόταν επιβλητικός στην είσοδο του λιμανιού. Τα πλοία περνούσαν από κάτω για να εισέρθουν στο λιμάνι. 'Ήταν ένα μπρούτζινο άγαλμα, ύψους 31 μέτρων, που χρειάστηκε 12 χρόνια για να κατασκευαστεί. 66 χρόνια μετά την κατασκευή του, καταστράφηκε εν μέρει από ένα σεισμό και δεν ανακατασκευάστηκε ποτέ. 
ΠΡΟΓΡΑΜΜΑ:
1η ΗΜΕΡΑ: Αναχώρηση αεροπλάνου από Ελ. Βενιζέλος στις 07:25. Άφιξη στο αεροδρόμιο της Ρόδου στις 08:30 όπου μας περιμένει τουριστικό λεωφορείο, επιβίβαση. Πρώτη μας στάση για μπάνιο και πρωινό καφέ στην παραλία Καλλιθέα, δίπλα από τις πηγές.  Οι Πηγές της Καλλιθέας. Πρόκειται για ένα μνημείο απαράμιλλης ομορφιάς και ιδιαίτερης αρχιτεκτονικής. Οι Πηγές της Καλλιθέας είναι γνωστές από την αρχαιότητα ακόμη, για τις ευεργετικές ιδιότητες του νερού που ανάβλυζε και συνεχίζει μέχρι σήμερα να αναβλύζει από τους βράχους. Μάλιστα προσέλκυαν κόσμο τόσο από τα γύρω νησιά και τα Μικρασιατικά παράλια όσο και από τα βάθη της Ανατολής. Τα νερά των πηγών είναι θεραπευτικά για παθήσεις όπως αρθρίτιδα, διαβήτη, δερματοπάθειες, άσθμα κ.ά. 
Μια περιήγηση εδώ είναι αρκετή για να μεταφερθείτε σε μια άλλη εποχή, απλώς παρατηρώντας τη μεγαλοπρέπεια του χώρου, τα εντυπωσιακά μωσαϊκά, την αίθουσα της Ροτόντας με τον ύψους 14 μ. θόλο και την περίτεχνη διακόσμηση. Στον κλειστό κυκλικό της χώρο φιλοξενούνται εκθέσεις ζωγραφικής και φωτογραφίας, ενώ στο open air μέρος της πραγματοποιούνται συναυλίες, χορευτικές και θεατρικές παραστάσεις, ομιλίες κ.ά. με θέα στη θάλασσα. Στο καφέ των Πηγών Καλλιθέας, τα πιο συνηθισμένα πράγματα ,όπως ο καφές, μεταμορφώνονται σε εμπειρία απόλαυσης και δροσιάς. Συνεχίζοντας επόμενη στάση στην Παναγιά Τσαμπίκα -Προστάτιδα της Ρόδου που Φυλάει η Μεγαλόχαρη ολόκληρο το νησί της Ρόδου από ψηλά και μας σκεπάζει. Προστάτιδα της Ρόδου η Παναγιά Τσαμπίκα δυναμώνει με τα θαύματα της τη πίστη του κόσμου. Η ιστορία θέλει την εικόνα της Παναγιάς της Τσαμπίκας να έρχεται στη Ρόδο από την Κύπρο, από το Μοναστήρι της Παναγιάς του Κύκκου. Γύρω στα δυο χλμ από το χωριό Αρχάγγελος, ψηλά στο βουνό υπάρχει ένα μικρό παρεκκλήσι της Παναγιάς, εκεί είναι η Κυρά η Ψηλή όπως την λένε στο νησί σε ύψωμα 326 μέτρων. Για να ανέβει κανείς στην Κυρά, περπατάει ανηφορικά  και ανεβαίνει αρκετά σκαλιά. Εμείς θα επισκεφθούμε την “Παναγία Τσαμπίκα την Κάτω ή Χαμηλή”. Ο νεότερος ναός οικοδομημένος περίπου 3χλμ. νοτιοανατολικά, σε ένα πλάτωμα επί του εθνικού οδικού άξονα Ρόδου-Λίνδου, κατασκευάστηκε προς εξυπηρέτηση και διευκόλυνση των προσκυνητών. Εμείς θα επισκεφθούμε σύμφωνα με την κτητορική επιγραφή, το καθολικό ανακαινίσθηκε το 1760 με χορηγό τον καθηγούμενο Χατζηγεράσιμο στον τύπο της μονόχωρης σταυροθολιακής βασιλικής,  δωδεκανησιακού τύπου με πρόναο. Σε ξεχωριστό περίτεχνο ξύλινο προσκυνητάρι, στα νότια του τέμπλου και σε συνέχεια με αυτό, εκτίθεται σε προσκύνηση η εφέστιος θαυματουργή επαργυρωμένη εικόνα της Παναγίας της Τσαμπίκας. Η Παναγιά Τσαμπίκα ευλογεί το νησί της Ρόδου, δίνοντας ευλογία, πίστη, προσφέροντας γαλήνη στους κατοίκους αλλά και το μοναδικό βαφτιστικό όνομα ανά τον κόσμο «Τσαμπίκος – Τσαμπίκα’’. Επόμενη στάση στην Ακρόπολη της Λίνδου. Η Λίνδος είναι η αρχαιότερη πόλη της Ρόδου (χτίστηκε το 1500π.χ.). Η Λίνδος είναι το κόσμημα της Ρόδου και είναι ίσως η πιο γραφική πόλη του νησιού. Η Ακρόπολη στη Λίνδο είναι σχεδόν τόσο γνωστή, όσο και η Ακρόπολη στην Αθήνα. Εδώ θα θαυμάσουμε , τον αρχαίο ναό και τους πύργους. Η είσοδος των αυτοκινήτων στον οικισμό απαγορεύεται, θα γνωρίσουμε τον πολυφωτογραφημένο και πανέμορφο προορισμό πεζή. Σοκάκια με εντυπωσιακά καπετανόσπιτα (τα συγκεκριμένα κτήρια διαθέτουν χαρακτηριστικές βοτσαλωτές αυλές). Αν δεν μπορείτε να «σκαρφαλώσετε» τα ανηφορικά σοκάκια που οδηγούν μέχρι εκεί, τα συμπαθητικά γαϊδουράκια που θα βρούμε στην είσοδο του χωριού είναι πρόθυμα να μας προσφέρουν μια  άκρως γραφική  και ρομαντική βόλτα. Τέλος άφιξη στο ξενοδοχείο μας Europa hotel στην πόλη της Ρόδου, τακτοποίηση και διανυκτέρευση. 
2η ΗΜΕΡΑ: Πρωινό και αναχώρηση από Ρόδο με άφιξη μετά από περίπου μια ώρα στην Μαρμαρίς.  Η Μαρμαρίς ή Μαρμαρίδα είναι ένα από τα πιο όμορφα παραθαλάσσια θέρετρα της επαρχίας Μούγλα. Μάλιστα, θεωρείται το στολίδι της Τιρκουάζ Ακτής της Τουρκίας. Το Μαρμαρίς βρίσκεται στο σημείο όπου ξεκινά η Μεσόγειος θάλασσα και τελειώνει το Αιγαίο. Τα τελευταία 50 χρόνια, η πόλη έχει αναπτυχθεί σημαντικά. Με περισσότερους από 250.000 επισκέπτες το καλοκαίρι, το Μαρμαρίς είναι ένα από τα πιο αγαπημένα και μεγαλύτερα θέρετρα των ακτών της Τουρκίας. Κατά τη διάρκεια της επίσκεψής  σου στη Μαρμαρίδα, θα ανακαλύψεις ονειρεμένες παραλίες, παρθένους κόλπους, ακατοίκητα νησιά, και ιστορικά μνημεία. Η πόλη είναι επίσης φημισμένη για τη νυχτερινή της ζωή, χάρη στα κορυφαία πολυτελή εστιατόρια και τα πολυσύχναστα μπαρ της. Αν θέλεις να κάνεις μια χαλαρή βόλτα, ξεκίνα από τη μαρίνα του Μαρμαρίς, γνωστή ως Netsel Marina. Κάτσε να φας σε ένα από τα πολλά υπέροχα καφέ και εστιατόρια της περιοχής, χάζεψε τα τεράστια γιοτ και στη συνέχεια πήγαινε για ψώνια στο Μεγάλο Παζάρι της πόλης. Εκεί θα μάθεις τα πάντα για την τέχνη του παζαρέματος. Η Μαρμαρίδα είναι ένας πολύ δημοφιλής τουριστικός προορισμός, γι' αυτό και προσφέρει πολλές υπηρεσίες στους επισκέπτες της, όπως supermarket, ΑΤΜ, φαρμακεία, ιατρεία, ταχυδρομείο, και γραφεία ενοικίασης αυτοκινήτων. Περικυκλωμένη από καταπράσινα βουνά, η Μαρμαρίδα είναι επίσης ένα εξαιρετικό μέρος για τους λάτρεις της περιπέτειας και της φύσης. Κλείσε τη μέρα σου και αναζωογόνησε το δέρμα σου με ένα αυθεντικό παραδοσιακό χαμάμ-λουτρό σε τοπικές εγκαταστάσεις όπως το Ottoman Turkish Bath.  Αναχώρηση και άφιξη στο λιμάνι της Ρόδου.                                                              Όσοι επιθυμούν μετά το πρωινό θα κάνετε ένα ταξιδάκι, με αναχώρηση από Ρόδο στις 08:30 και άφιξη στο λιμάνι στις 11:30 στο Καστελλόριζο. Στην άκρη των Δωδεκανήσων, το νησί που «φυλάει» τα σύνορα, θα σας συναρπάσει με την αναλλοίωτη αρχοντιά του. Μόλις 800 μέτρα από τις τουρκικές ακτές, το Καστελλόριζο στέκεται περήφανο ανάμεσα σε δύο ηπείρους. Μια λαμπερή κουκκίδα στη Μεσόγειο, ένα σταυροδρόμι πολιτισμών που δεν λογαριάζει σύνορα, ένα ταξίδι στην ανόθευτη ομορφιά που θα σας συνεπάρει. Φτάνοντας, η αρχοντιά των αναστηλωμένων αρχοντικών σάς υποδέχεται. Δίπλα, το κόκκινο κάστρο, που έδωσε το όνομά του στο νησί. Και προστάτης όλων, ο Δίας ο Μεγιστεύς, φιλόξενος όσο και οι κάτοικοι του νησιού που ανοιχτόκαρδα θα σας μυήσουν στα μυστικά του. Εδώ, γυρίστηκε η ταινία «Mediterraneo» που κέρδισε ένα Όσκαρ, αλλά και τις εντυπώσεις όλου του κόσμου. Η ταινία μετέδωσε παντού, όχι μόνο την ομορφιά, αλλά και την ανοιχτή καρδιά, τη χαλαρότητα και τη θετική ενέργεια του νησιού!  Το Καστελλόριζο έχει μια «viral δύναμη»: ιστορίες και θρύλοι περνούν από γενιά σε γενιά και από χώρα σε χώρα. Το φόντο πάντα ίδιο: το βαθύ μπλε του Αιγαίου. Φεύγοντας, θα θέλετε και εσείς να μοιραστείτε με όλον τον κόσμο την ομορφιά του νησιού του Κόκκινου Βράχου! Το πολύχρωμο «αμφιθέατρο» του λιμανιού.      Στο λιμάνι σάς υποδέχεται μια εικόνα-υπόδειγμα της κλασικής αρχιτεκτονικής των Δωδεκανήσων: αναστηλωμένα διώροφα σπίτια, βαμμένα με έντονο χρώμα, χτισμένα αμφιθεατρικά δίπλα δίπλα κοιτούν τη θάλασσα!  Το Κέντρο, η Πέρα Μεριά (ή Παλαμεριά), ο Κάβος... μια βόλτα σε μια άλλη εποχή!                                                                                      Μικρό νησί, μεγάλη ιστορία. Έτοιμοι για εντατικά μαθήματα ιστορίας; Στο Καστελλόριζο θα βρείτε αξιοθέατα  τα οποία χωράνε όλα σε μία βόλτα που ξεκινάει από το Καστέλο Ρόσσο.  Πάνω στο λόφο με τα κόκκινα βράχια, το Κάστρο των Ιωαννίνων σάς γυρίζει στον 14ο αιώνα. Ανεβείτε τη στενή σιδερένια σκάλα ως τη σημαία που κυματίζει περήφανα ατενίζοντας την υπέροχη θέα του λιμανιού. Κάτω από το κάστρο, ο άριστα διατηρημένος Λύκιος Τάφος. Ανατολικά, θα δείτε το μικρό γραφικό λιμάνι Μανδράκι και από πάνω του την εκκλησία των Αγίων Κωνσταντίνου και Ελένης, τη μητρόπολη με τα γοτθικά στοιχεία που χτίστηκε στη θέση της παλαιοχριστιανικής βασιλικής. Δίπλα, η Σαντραπεία Αστική Σχολή και η εκκλησία του Αγίου Γεωργίου. Εδώ, θα χορτάσετε ιστορία! Επίσης υπάρχει το Αρχαιολογικό Μουσείο όπου θα βρείτε μια πολύ αξιόλογη συλλογή από εκθέματα της αρχαιότητας, της βυζαντινής εποχής και των νεότερων χρόνων, καθώς και εκθέματα τοπικής λαϊκής τέχνης, που θα σας μυήσουν στον πολιτισμό και τις παραδόσεις του νησιού. Αναχώρηση 16:00 και άφιξη στο λιμάνι της Ρόδου στις 18:40.   

3η ΗΜΕΡΑ:  Πρωινό και αναχώρηση από Ρόδο Όσοι επιθυμούν μετά το πρωινό θα κάνετε ένα ταξιδάκι, με αναχώρηση από Ρόδο στις 08:00 και άφιξη στο λιμάνι 09:15 της Χάλκης. Είναι ένα από τα μικρότερα νησιά των Δωδεκανήσων και βρίσκεται ανάμεσα στη Ρόδο και την Τήλο. Παρόλο που αποτελεί μία λιγότερο δημοφιλή τοποθεσία, είναι γεμάτη γοητεία, παραμυθένιες αποχρώσεις και κρυφούς θησαυρούς. Θα την αγαπήσεις με το που αντικρίσεις το πανέμορφο γραφικό λιμάνι της, βγαλμένο από καρτ ποστάλ. Έχοντας αποφύγει την έντονη και μαζική τουριστική ανάπτυξη, η Χάλκη αποτελεί πλέον το πρώτο GR-ECO island, με ιδανικές συνθήκες πράσινου τουρισμού. Λίγες ώρες στη Χάλκη είναι αρκετές για να μπεις στους χαλαρούς ρυθμούς των ντόπιων, που συνεχίζουν να έχουν έναν παραδοσιακό τρόπο ζωής, γεμάτο απλότητα και αίγλη. Ατελείωτες ώρες χαλάρωσης στις μαγευτικές παραλίες, φιλόξενη ατμόσφαιρα, περίπατοι στη φύση και εκλεκτό φαγητό σε περιμένουν στη Χάλκη!  Αναχώρηση από Χάλκη 14:10 και γυρίζουμε στην Ρόδο 15:25. Το απόγευμα περίπατος και εξερεύνηση της Παλαιάς πόλης της Ρόδου.                                                                                     Είναι η μεγαλύτερη μεσαιωνική πόλη στην Ευρώπη. Θεωρείται από τα πιο σημαντικά μνημεία της παγκόσμιας πολιτιστικής κληρονομιάς. Είναι πολύ γραφική πόλη, με στενά σοκάκια και κτίρια παραδοσιακής αρχιτεκτονικής. Θα θαυμάσουμε το μεσαιωνικό κάστρο, τις πύλες, τους πύργους, τις πλατείες, τις μεσαιωνικές εκκλησίες, τις γέφυρες. Βέβαια δεν θα παραλείψουμε να επισκεφτούμε το Κάστρο των Ιπποτών ή Καστέλλο (παλάτι του Μαγίστρου), το Παλιό Ρολόι και την  Ακρόπολη στην οποία θα δούμε  πλήθος μνημείων όπως ο Ναός του Δία και της Αθηνάς, ο Ναός του Απόλλων και το στάδιο. Στην παλιά πόλη αισθάνεσαι ότι μεταφέρεσαι σε μια άλλη εποχή και σίγουρα θα σας αρέσει τόσο πολύ που δε θα θέλετε να φύγουμε. Ανεβείτε στο λόφο του Μόντε Σμιθ όπου η θέα δείχνει ένα πανόραμα της παλαιάς και νέας πόλης της Ρόδου. Επισκεφθείτε το Αρχαιολογικό Μουσείο. Μπορούμε να θαυμάσουμε αντικείμενα από την Ελληνιστική περίοδο που περιλαμβάνουν: βάζα, κεραμικά είδη, σαρκοφάγους, αγάλματα. Εδώ βρίσκεται και το περίφημο άγαλμα της Αφροδίτης της Ρόδου, που κατασκευάστηκε τον 5ο π.Χ. αιώνα και είναι το κόσμημα του μουσείου.                                                                                 Όσοι επιθυμούν μετά το πρωινό θα κάνετε ένα ταξιδάκι, με αναχώρηση από Ρόδο στις 08:00 και άφιξη στο λιμάνι Φέτιγιε της Τουρκίας. Η Φέτιγιε είναι μια παραθαλάσσια πόλη στην επαρχία Μούγλων της Τουρκίας, γνωστή για τις όμορφες παραλίες, την ιστορία της και τις υπαίθριες δραστηριότητες. Η Φετίγιε είναι ιδανικός προορισμός για όσους θέλουν να συνδυάσουν διακοπές σε ένα μέρος με πολλές φυσικές ομορφιές, υπέροχες παραλίες και αξιοθέατα. Από τους λίθινους Λυκιακούς Τάφους μέχρι τα μουσεία, την Κοιλάδα των Πεταλούδων και το θαλάσσιο πάρκο Sultan’s Aqua City, η πόλη της Φετίγιε προσφέρει κάτι για όλους. Όσον αφορά στο κέντρο της πόλης, μπορείς να κάνεις μια χαλαρή βόλτα ξεκινώντας από την Πάσπατουρ, την παλιά πόλη με τα λιθόστρωτα καλντερίμια. Εκεί, θα βρεις την σκεπαστή αγορά της Πάσπατουρ, θα δεις σουβενίρ, θα μυρίσεις διάφορα μπαχάρια, θα ζηλέψεις τα περίτεχνα σχέδια των παραδοσιακών χαλιών και θα πάρεις σίγουρα χειροποίητα κεραμικά κοσμήματα. Ακόμη, μπορείς να επισκεφτείς το εντυπωσιακό κάστρο της Φετίγιε που δεσπόζει ψηλά στην κορυφή του λόφου και προσφέρει μαγευτική θέα στο λιμάνι και στην πόλη. Η κουζίνα στη Φετίγιε, όπως και σε άλλες μεσογειακές περιοχές, είναι πλούσια σε λαχανικά και μπαχαρικά. 
Κατά τη διάρκεια της διαμονής σου στη Φετίγιε ωστόσο, σίγουρα αξίζει να δοκιμάσεις μερικά από τα πιο διάσημα πιάτα της τουρκικής κουζίνας: acili ezme (μείγμα λαχανικών με μπαχάρια)  - haydari (γιαούρτι με μπαχαρικά) - sigara borek (μπουρέκι σε κυλινδρικό σχήμα γεμιστό με κασέρι και άνιθο) - kebap (μοσχαρίσιο κρέας με κύμινο, σκόρδο και μπαχαρικά) - mücver (κολοκυθάκια τηγανητά με γιαούρτι). Αναχώρηση και άφιξη στο λιμάνι της Ρόδου.                                                                                      
                                                                     
4η ΗΜΕΡΑ: Μετά το πρωινό μας αναχώρηση με άφιξη στην Σύμη και στον Πάνορμο. Η κουκλίστικη Σύμη, σε απόσταση 12 ναυτικών μιλίων βορειοδυτικά της Ρόδου, αποτελεί ενδιαφέρουσα πρόταση για μια ημερήσια εξόρμηση.  Αμφιθεατρικά χτισμένη, διαθέτει πανέμορφους οικισμούς, οι οποίοι έχουν ανακηρυχθεί ως διατηρητέοι λόγω της ιδιαίτερης παραδοσιακής, νεοκλασικής αρχιτεκτονικής τους. Σημειώστε, επίσης, ότι ολόκληρο το νησί έχει χαρακτηριστεί ως αρχαιολογικός χώρος από το Κεντρικό Αρχαιολογικό Συμβούλιο, καθώς διαθέτει χώρους και μνημεία που προβάλουν και διαιωνίζουν την ιστορία της περιοχής από την προϊστορική περίοδο ως και τα νεότερα χρόνια. 

Το λιμάνι του νησιού είναι ο Γιαλός, όπου συγκεντρώνεται η περισσότερη τουριστική κίνηση της Σύμης. Χαρακτηριστικό στοιχείο του είναι τα πανέμορφα, πολύχρωμα σπιτάκια που βρίσκονται αμφιθεατρικά χτισμένα στην πλαγιά του όρους Βίγλα.  Εδώ, σημεία άξια αναφοράς είναι ο Πύργος του Ρολογιού, το καμπαναριό της Ευαγγελιστρίας, το Δημαρχείο και το Ναυτικό Μουσείο στην πλατεία Κάμπου, καθώς και το Αρχαιολογικό-Λαογραφικό Μουσείο και το Μουσείο Ναυτικής Τέχνης. Κατευθυνθείτε στο Χωριό, τον πάνω οικισμό της Σύμης που απλώνεται στην κορυφή του λόφου και χαρακτηρίζεται για τα στενά σοκάκια και τα φωτεινά νεοκλασικά κτήρια, όπου πρέπει να επισκεφτείτε τη Μεγάλη Παναγιά του Κάστρου, το κάστρο του νησιού, γνωστό και ως Ποντικόκαστρο, και τους μύλους. Δεν  θα παραλείψουμε  να δούμε από κοντά, και να προσκυνήσουμε  την Ιερά Μονή του Ταξιάρχη Μιχαήλ στον Πανορμίτη. Αναχώρηση και άφιξη στο λιμάνι της Ρόδου. Τελευταία ψώνια και περίπατος, αργότερα επιβίβαση στο τουριστικό λεωφορείο για το αεροδρόμιο όπου το βράδυ η πτήση αναχώρησης στις 20:55, με άφιξη στο Ελ. Βενιζέλος στις 22:00.                                                                                                                                                                                                                                                                                                                                  ΕΓΓΡΑΦΕΣ ΑΠΟ 16/7 ΚΑΙ ΕΞΩΦΛΗΣΗ ΤΗΝ 4/9                                                                                                                                                                                                                                                                                                                                                                                                                                                                                                                                                                                                                  Λόγω ναύλων και εισιτηρίων στην αεροπορική εταιρεία, αλλά και αυξημένης ζήτησης των ήδη παρακρατημένων δωματίων, φροντίστε, όσοι ενδιαφέρεστε για την εκδρομή, να δηλώσετε την συμμετοχή σας έγκαιρα.                                                                                                                                                                                                              Τιμή συμμετοχής : 535 Ευρώ!	                                                                                                                                                                           Η διαμονή σε μονόκλινο δωμάτιο έχει επιβάρυνση ξενοδοχείου συνολικά 75 Ευρώ.                                                                                 ΠΕΡΙΛΑΜΒΑΝΕΤΑΙ:                                                                                                                                                                                                                                                 *Οι μεταφορές με το πούλμαν την πρώτη ημέρα από το αεροδρόμιο, την ξενάγηση και περοδεία στο νησί μέχρι και την άφιξη στο ξενοδοχείο. Την δεύτερη, Τρίτη και τέταρτη  ημέρα τα transfer από και προς το ξενοδοχείο στο λιμάνι. Την τέταρτη ημέρα βαλίτσες στο λεωφορείο, μεταφορά στην παλιά πόλη και το βραδάκι μετάβαση στο αεροδρόμιο.                                                                                                                                                                                                                             *Η διαμονή με πρωινό στο ξενοδοχείο ‘’  Europa  Hotel,, 3 *** στην πόλη της Ρόδου.                                                                                                                                *Αεροπορικά εισιτήρια                                                                                                                       *Φ.Π.Α.                                                                                                                                                                                                                                                                        *Ασφάλεια αστικής ευθύνης ταξιδιωτών μέχρι 75 ετ.                                                                                                                                                                                                                                        *Εισητήρια f/b Ρόδο-Σύμη-Ρόδο. 
ΔΕΝ ΠΕΡΙΛΑΜΒΑΝΕΤΑΙ:                                                                                                                                                                                                                                       
*Φόροι ανθεκτικότητας (διαμονής) στο ξενοδοχείο.                                                                                                                                                                        *Φόρος στο Τουρκικό τελωνείο 20 ευρώ, για όσους μεταβούν Φέτιγιε ή Μαρμαρίς.            *Εισητήρια f/b για Καστελόριζο ή Χάλκη.                                                                                                              *Οι είσοδοι σε μουσεία και χώρους με είσοδο.                                                                                

